UZNESENIE VLÁDY SLOVENSKEJ REPUBLIKY
č. 512
z 18. júna 2003

k návrhu na personálne a finančné posilnenie Úradu pre štátnu službu vyplývajúcemu z Analýzy praktického uplatňovania zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov

Číslo materiálu: | 4177/2003
Predkladateľ: | predseda Úradu pre štátnu službu
Vláda
A.	schvaľuje
A.1.	návrh na personálne a finančné posilnenie Úradu pre štátnu službu vyplývajúci z Analýzy praktického uplatňovania zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov (ďalej len „analýza“);
B.	ukladá
podpredsedovi vlády a ministrovi financií
B.1.	zabezpečiť finančné prostriedky potrebné pre realizáciu personálneho a finančného posilnenia Úradu pre štátnu službu vo výške 12 423 000 Sk z kapitoly Všeobecná pokladničná správa do kapitoly Úrad pre štátnu službu,
B.2.	v rovnakej výške viazať výdavky v kapitole Všeobecná pokladničná správa oddiel 04. skupina 1, trieda 2, podtrieda 1, podpoložka 637200 „Výdavky na výberové konania pri obsadzovaní voľných štátnozamestnaneckých miest“
	do 1. júla 2003
predsedovi Úradu pre štátnu službu
B.3.	vydať služobný predpis o časovom harmonograme realizácie výberových konaní tak, aby výberové konania boli vykonané maximálne do 45 dní od nahlásenia voľných štátnozamestnaneckých miest 
	do 31. júla 2003
B.4. 	spracovať a aktualizovať databázu záujemcov o prácu v štátnej službe, osobitne pre oblasť spolupráce s EÚ
	do 31. júla 2003 a trvale
B.5. 	spracovať a aktualizovať databázu štátnych zamestnancov, ktorí absolvovali vzdelávanie, školenia a kurzy v oblasti európskej integrácie a ovládajú cudzí jazyk (anglický, nemecký, francúzsky) 
	do 31. júla 2003 a trvale
B.6. 	v záujme jednotnej aplikácie zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov obnoviť zverejňovanie stanovísk k jeho jednotlivým ustanoveniam na internetovej stránke Úradu pre štátnu službu
	do 31. júla 2003 a trvale.
Vykonajú:	podpredseda vlády a minister financií
predseda Úradu pre štátnu službu